|  |  |
| --- | --- |
| **OBRAZAC**  **izvješća o provedenom savjetovanju s javnošću** | |
| **Naziv nacrta odluke ili drugog općeg akta o kojem je savjetovanje provedeno** | Nacrt prijedloga Akcijskog plana Grada Zagreba za djelovanje na području ovisnosti za razdoblje 2023. - 2028. |
| **Nositelj izrade nacrta akta (gradsko upravno tijelo koje je provelo savjetovanje)** | Gradski ured za socijalnu zaštitu, zdravstvo, branitelje i osobe s invaliditetom |
| **Vrijeme trajanja savjetovanja** | 20. rujna – 20. listopada 2023. |
| **Metoda savjetovanja** | Internetsko savjetovanje |

|  |  |  |  |  |
| --- | --- | --- | --- | --- |
| **Red.**  **br.** | **Predstavnici**  **javnosti**  **(pojedinac,**  **organizacija**  **,institucija)** | **Članak na**  **koji se**  **odnosi**  **primjedba/**  **prijedlog** | **Tekst primjedbe/**  **prijedloga** | **Prihvaćanje/ neprihvaćanje**  **primjedbe/ prijedloga sa**  **obrazloženjem** |
| 1. | Hrvatski zavod za javno zdravstvo | Načelne primjedbe i prijedlozi na predložen nacrt akta s obrazloženjem | Po donošenju navedenog Akcijskog plana, županije će biti obvezne donijeti svoje županijske akcijske planove koji će trebati:   * Pratiti strukturu nacionalnog Akcijskog plana (NAP), u smislu da će trebati sadržavati prioritet, posebni cilj, pokazatelji ishoda, izvor financiranja, nositelje i rok provedbe u formi kako će to biti navedeno u NAP * uključivati razradu onih mjera iz NAP u kojima su županije, županijska povjerenstva, županijski zavodi  za javno zdravstvo, škole, PU, županijske ustanove, županijski koordinatori, navedeni kao nositelji mjera * uključivati dodatne mjere koje su u skladu sa specifičnim potrebama i aktualnim trendovima lokalne zajednice u kojoj će se provoditi.   Također, preporučit će se da se unutar županijskih akcijskih planova definira koordinativna uloga u provedbi Akcijskog plana na razini jedinica lokalne i područne (regionalne) samouprave od strane županijskih povjerenstava za ovisnosti i ovisnička ponašanja, organizacijska i kadrovska prilagodba županijskih tijela i ustanova za provedbu integirane politike o ovisnostima, županijska infrastruktura za praćenje provedbe županijskih akcijskih planova - prikupljanje, analiziranje i obrađivanje podataka o ostvarenju unaprijed određenih pokazatelja ishoda i izvještavanje o istome HZJZ.  Strukura izrade budućih županijskih akcijskih planova predstavljena je na skupu koji je u organizaciji MZ i HZJZ održan s predstavnicima županija 17.11.2022., te se u organizaciji HZJZ planira održavanje još jednog skupa na temu izrade županijskih akcijskih planova djelovanja na području ovisnosti do kraja ove godine.  Stoga je preporuka da se Akcijski plan uskladi u svojoj strukturi s prethodno opisanim elementima, a kako bi isti bio u skladu sa Nacionalnom strategijom i budućim Akcijskim planom i osigurao realizaciju strateških prioriteta na županijskim razinama. | **Primljeno na znanje**  Prema naputku Hrvatskog zavoda za javno zdravstvo od 25. ožujka 2022. Povjerenstvo Grada Zagreba za prevenciju i suzbijanje zlouporabe droga (Službeni glasnik Grada Zagreba 16/22) je pristupilo izradi Akcijskog plana Grada Zagreba za djelovanje na području ovisnosti za razdoblje 2023. - 2028. te je isti izrađen sukladno Nacionalnoj strategiji djelovanja na području ovisnosti za razdoblje do2030. (Narodne novine 18/23), Strategiji Europske unije u području droga za razdoblje 2021. - 2025., Strateškom okviru razvoja mentalnog zdravlja do 2030. te prijedlogu Nacionalnog akcijskog Nacionalnog akcijskog plana **djelovanja na** plana **području ovisnosti za razdoblje do 2026. godine** objavljenog u e - savjetovanju.  Prijedlog Akcijskog plana Grada Zagreba za djelovanje na području ovisnosti za razdoblje 2023. - 2028. sadrži prioritetna područja, pokazatelje provedbe, izvore financiranja, nositelje i rok provedbe te uključuje razradu svih mjera predviđenih u Nacionalnoj strategiji djelovanja na području ovisnosti za razdoblje do2030. i Nacionalnom akcijskom planu objavljenom u e-savjetovanju. Isti uključuje razradu svih mjera predviđenih u Nacionalnoj strategiji u kojima su županije, županijska povjerenstva, županijski zavodi  za javno zdravstvo, škole, PU, županijske ustanove, županijski koordinatori navedeni kao nositelji mjera, a opisano je u aktivnostima pod Mjera 1- aktivnost 1, 3 i 4; Mjera 2 – aktivnost 1, 2, 3 i 13; Mjera 3 – aktivnost 1, 2, 6 i 9; Mjera 4 - aktivnost 1-5; Mjera 5 – aktivnost 2.  Prijedlog Akcijskog plana uključuje i dodatne mjere koje su u skladu sa specifičnim potrebama i aktualnim trendovima lokalne zajednice, što se specifično navodi pod Mjera 2 - aktivnost 6, 7, 8, 9, 10 i 11, Mjera 3-aktivnost 3 i 4 i Mjera 4-aktivnost 6 i 7.  Isto tako prijedlog Akcijskog plana uključuje i mjere kojima se definira koordinativna uloga u provedbi Akcijskog plana na razini jedinica lokalne i područne (regionalne) samouprave kroz mjeru 4 aktivnost 1-5.  U izradi Akcijskog plana vodilo se računa i o preporukama s radionice održane 17.11.2022. na kojoj su sudjelovali i predstavnici Povjerenstva Grada Zagreba. |
| 2. | Građanin  Ivana Ćosić | Načelne primjedbe i prijedlozi na predložen nacrt akta s obrazloženjem | Akcijski plan bi trebao obuhvatiti razdoblje od 2024- 2028, kako bi se osigurala izvedivost provedbe budući da se 2023. bliži kraju i nije izvedbeno održivo. | **Prijedlog se prihvaća** |